4. การประกอบธุรกิจของแต่สายผลิตภัณฑ์

4.1 ลักษณะผลิตภัณฑ์และบริการ

ประเภทหรือชนิดของสินค้าหรือบริการ สามารถแบ่งได้เป็น 4 ประเภทดังนี้

1. ซ่อมเรือ: (Ship Repair) :บริษัท มีอุปกรณ์หลักเพื่อใช้ซ่อมทำเรือขนาดตั้งแต่ 5,000
เดทเวทตัน ถึง 20,000 เดทเวทตัน ได้แก่ อู่ลอยรูปตัวยู (U Groove) จำนวน 2 อู่
สามารถรองรับความต้องการของลูกค้าทั้งในประเทศและต่างประเทศ นอกจากนี้
ยังมีอุปกรณ์สนับสนุนอื่นๆ อาทิ โรงงาน เครนขนาดใหญ่ และช่างฝีมือที่ผ่านการฝึกอบรมเป็นอย่างดี
ทำให้ผลงานได้มาตรฐาน

2. ต่อเรือ : (Shipbuilding) บริษัท มี Slipway ซึ่งสามารถรองรับการต่อเรือขนาดใหญ่ได้
ถึง 9,000
เดทเวทตันได้รับความไว้วางใจจากลูกค้าทั้งในประเทศและต่างประเทศให้ต่อเรือที่มีคุณสมบัติพิเศษ
อาทิ เรือตรวจการณ์ปืนของกองทัพเรือ เรือสำรวจสายเคเบิลใต้น้ำจากบริษัท คาลิฟา อัลโกไซบิ
ไดวิ่ง แอนด์ มารีน เซอร์วิสส์ จำกัด และเรือขจัดคราบน้ำมันจากบริษัท เอสโซ่ แสตนดาร์ด
(ประเทศไทย) จำกัด และจากบริษัท เชลล์ (ประเทศไทย) จำกัด เรือบรรทุกสินค้าขนาด 442
TEU ซึ่งเป็นเรือบรรทุกตู้สินค้าขนาดใหญ่ที่สุดเท่าที่เคยต่อเรือขึ้นในประเทศไทย ให้กับ GATI
LIMITED เรือสนับสนุนการปฏิบัติงานแท่นขุดเจาะน้ำมันขนาด 50 เมตร ของ ALMANSOORI
PRODUCTION SERVICE LLC. จากประเทศสหรัฐอาหรับเอมิเรตส์ เรือลากจูงขนาดไม่น้อยกว่า
30 เมตริกตันและชนาดไม่น้อยกว่า 40 เมตริกตัน ของการท่าเรือแห่งประเทศไทย และเรือ
Transhipment Barge ของบริษัท อินเตอร์ สตีวีโดริ่ง 7 จำกัด เป็นต้น

ตัวอย่างผลงาน

+------------------------+-----+---------------------------------------+
| ประเภท                 | จำ  | เจ้าของเรือ                             |
|                        | นวน |                                       |
+------------------------+-----+---------------------------------------+
| 1. เรือขจัดคราบน้ำมัน      | 4   | บริษัท เอสโซ่ สแตนดาร์ด (ประเทศไทย)       |
|                        | ลำ  | จำกัด,บริษัท เชลล์ (ประเทศไทย) จำกัด,      |
|                        |     | กรมขนส่งทางน้ำและพาณิชยนาวี               |
+------------------------+-----+---------------------------------------+
| 2. เรือบรรทุกน้ำมัน 800 ตัน | 6   | บริษัท น้ำมัน ที.พี.ไอ. จำกัด                |
|                        | ลำ  |                                       |
+------------------------+-----+---------------------------------------+
| 3.                     | 1   | บริษัท คาลิฟา อัลโกไซบิ ไดวิ่ง แอนด์ มารีน     |
| เรือสำรวจสายเคเบิ้ลใต้น้ำ   | ลำ  | เซอร์ วิสส์ จำกัด                         |
+------------------------+-----+---------------------------------------+
| 4. เรือตรวจการณ์ปืนขนาด   | 3   | กองทัพเรือ                              |
| 64 เมตร                | ลำ  |                                       |
+------------------------+-----+---------------------------------------+
| 5.                     | 3   | บริษัท เขาหลัก เอ็นเตอร์ไพรส์               |
| เรือโดยสารแบบคาตามาราน  | ลำ  |                                       |
+------------------------+-----+---------------------------------------+
| 6.                     | 6   | บริษัท อควา จำกัด , บริษัท ซีทราน แทรเวล    |
| เ                      | ลำ  | จำกัด,                                 |
| รือโดยสารท่องเที่ยวชนิดต่างๆ |     |                                       |
|                        |     | บริษัท พัทยา ปะการัง เซมิซับมารีน จำกัด       |
+------------------------+-----+---------------------------------------+
| 7.เรือบรรทุกตู้สินค้าขนาด    | 1   | GATI LIMITED                          |
| 422 TEU                | ลำ  |                                       |
+------------------------+-----+---------------------------------------+
| 8.เรือสนับสนุนการปฏ       | 1   | ALMANSOORI PRODUCTION SERVICE LLC.    |
| ิบัติงานแท่นขุดเจาะน้ำมันขนาด | ลำ  |                                       |
| 50 เมตร                |     |                                       |
+------------------------+-----+---------------------------------------+
| 9.                     | 1   | การท่าเรือแห่งประเทศไทย                  |
| เรือล                   | ลำ  |                                       |
| ากจูงขนาดกำลังฉุดไม่น้อยกว่า |     |                                       |
| 30 เมตริกตัน             |     |                                       |
+------------------------+-----+---------------------------------------+
| 10.                    | 1   | การท่าเรือแห่งประเทศไทย                  |
| เรือล                   | ลำ  |                                       |
| ากจูงขนาดกำลังฉุดไม่น้อยกว่า |     |                                       |
| 40 เมตริกตัน             |     |                                       |
+------------------------+-----+---------------------------------------+
| 11. เรือ Transhipment   | 1   | บริษัท อินเตอร์ สตีวีโดริ่ง 7 จำกัด            |
| Barge                  | ลำ  |                                       |
+------------------------+-----+---------------------------------------+

3. งานดัดแปลงเรือ : (Ship Conversion Upgrading) เนื่องจากอนุสัญญา Marpol
ซึ่งออกโดย International Maritime Organization (IMO) ซึ่งบังคับให้เรือบรรทุกน้ำมัน
(Oil Tanker) จะต้องมีเปลือกเรือสองชั้น (Double Hull) กับกฎระเบียบกรมเจ้าท่า
กำหนดให้จะต้องมีการดัดแปลงให้เป็นเรือ (Double Hull) ทั้งหมดภายในปี 2558
สำหรับเรือที่ไม่ใช่เรือที่มีเปลือกสองชั้น ในการบรรทุกน้ำมันชายฝั่ง
อีกทั้งบริษัทผู้ค้าน้ำมันอนุญาตเฉพาะเรือที่มีเปลือกเรือสองชั้นเท่านั้น
ในการเข้าเทียบท่าของคลังน้ำมัน
ซึ่งบริษัทได้ใช้โอกาสนี้เป็นกลยุทธ์ในการเพิ่มรายได้จากการดัดแปลงเรือ Double Hull
เหมือนงานดัดแปลงเรือดังกล่าว และมีผลงานเป็นที่ยอมรับของลูกค้ามาไม่น้อยกว่า 20 ลำ

นอกจากนี้บริษัท ยังมีความเชี่ยวชาญในการดัดแปลเรือที่ต้องใช้ประสบการณ์และเทคนิคพิเศษ
โดยบริษัทฯ มีผลงานดังนี้ เรือห้องเย็นของประเทศมัลดีฟส์
เรือตรวจการณ์ของกองบังคับการตำรวจน้ำ เรือรบหลวงสู้ไพรินทร์ และ
เรือสนับสนุนที่พักสำหรับแท่นขุดเจาะน้ำมัน(Accommodation Work Barge)

4. งานก่อสร้างวิศวกรรมต่างๆ : (Engineering Work)
บริษัทสามารถก่อสร้างและซ่อมแซมอุปกรณ์ประเภทลอยน้ำ สิ่งก่อสร้างในทะเล
การก่อสร้างโครงสร้างเหล็กซึ่งเป็นส่วนประกอบของการก่อสร้างสะพาน โรงงานอุตสาหกรรม
แท่นขุดเจาะน้ำมันในทะเล และส่วนประกอบของเครื่องจักรในโรงงาน เป็นต้น

อุปกรณ์ที่สำคัญ

1. อู่ลอย 2 อู่ สามารถรับเรือขนาด 5,000 เดทเวทตัน ถึง 20,000 เดทเวทตัน

+---------+-----------+---------------+---------------+----------------+
| อู่ลอย    | ขนาดอู่     | การยกตัว       | ขนาดเรือสูงสุด   | เครนอู่          |
+---------+-----------+---------------+---------------+----------------+
| Asimar  | 98 x 19.6 | 2,000 t.      | 5,000 DWT     |                |
| 1       | m.        |               |               |                |
+---------+-----------+---------------+---------------+----------------+
| Asimar  | 161 x 28  | 6,000 t.      | 20,000 DWT    | 2 x 12 t.      |
| 2       | m.        |               |               |                |
|         |           |               |               | 2 x            |
|         |           |               |               | Dock-knight    |
+---------+-----------+---------------+---------------+----------------+

2. พื้นที่ต่อเรือ พร้อมทั้ง SLIPWAY 2 แห่ง รวมพื้นที่ประมาณ 20,000 ตารางเมตร

3. อุปกรณ์อื่น ๆ เช่น เครนขนาดใหญ่ และโรงงาน ช่วยทำให้งานซ่อมสร้างสะดวกรวดเร็วขึ้น
โดยมีอุปกรณ์ที่

สำคัญดังนี้

  ------------------------------------------------------------- ---------
  ชนิดอุปกรณ์                                                      จำนวน

  1. เครื่องตัดเหล็ก CNC                                            2 ชุด

  2. Gantry Crane ขนาด 100 ตันสำหรับงานต่อเรือด้านทิศเหนือ             1 ตัว

  3. Gantry Crane ขนาด 10 ตันสำหรับงานต่อเรือด้านทิศเหนือ              3 ตัว

  4. สร้างโรงพ่นกริดสำหรับแผ่นเหล็กขนาด กว้าง 2.4 ม. ยาว 10 ม.         1 โรง

  5. ปั้นจั่นเคลื่อนที่ (Dock knight) ในอู่ลอย 2 สำหรับงานพ่นสี พ่นทราย       1 ชุด

  6. Gantry Crane ขนาด 5 ตัน                                     6 ตัว
  สำหรับระบบโลจิสติกส์ของชิ้นงานเหล็กในโรงประกอบ                       
  ------------------------------------------------------------- ---------

อุปกรณ์ต่างๆ ข้างต้นนำมาให้บริการงานโดยทั่วไปดังนี้

+------------------+---------------------+----------------------------+
| งานตัวเรือ         | งานเครื่องกล/ งานไฟฟ้า | งานทดสอบโดยไม่ทำลาย         |
+------------------+---------------------+----------------------------+
| งานทำความสะอาด   | งานเค               | งานทดสอบโดยไม่ทำลาย (NDT)   |
|                  | รื่องจักรใหญ่/เครื่องไฟฟ้า |                            |
| -                |                     | - งานวัดความหนาแน่นแผ่นเหล็ก   |
| งานพ่นทราย/พ่นกริด  | งานซ่อมหม้อน้ำ         |                            |
|                  |                     | - การทดสอบด้วยผงเหล็ก        |
| - งานฉีดน้ำแรงดันสูง | งานใบจักร            |                            |
|                  |                     | - การทดสอบด้วยคลื่นวิทยุ        |
| -                | งานเพลาใบจักร        |                            |
| งานท             |                     | - การทดสอบด้วยสารแทรกซึม     |
| ำความสะอาดถังน้ำมัน | งานท่อ               |                            |
|                  |                     | - งานทดสอบกำลังการยก        |
| - งานสมอ,โซ่สมอ   | งานไฟฟ้าและอีเล็กโทรนิค | (ที่มีน้ำหนัก 350 ตันขึ้นไป)       |
| และงานพ่นสี        |                     |                            |
+------------------+---------------------+----------------------------+

4. พื้นที่ประมาณ 33,280 ตารางเมตร มีความยาวติดแม่น้ำถึง 300 เมตร ระดับความลึกหน้าท่า
9 เมตร

ปัจจัยที่มีผลต่อโอกาสหรือข้อจำกัดในการประกอบธุรกิจ

-   สถานที่ตั้ง

ที่ตั้งของบริษัทตั้งอยู่บริเวณปากแม่น้ำเจ้าพระยา มีพื้นที่อู่เรือกว่า 20 ไร่
มีท่าเทียบเรือระดับความลึกหน้าท่า 9

เมตรซึ่งพอเพียงกับงานซ่อมเรือขนาดใหญ่พร้อมกันหลายลำ เหมาะสำหรับดำเนินธุรกิจอู่ต่อซ่อมเรือ

-   คลังสินค้าทัณฑ์บน

  บริษัทได้รับอนุมัติให้จัดตั้งคลังสินค้าทัณฑ์บนจากกรมศุลกากร
  ซึ่งทำให้บริษัทได้รับผลประโยชน์จากภาษีนำ

  เข้าวัตถุดิบโดยได้รับยกเว้นอากรนำเข้าวัสดุอุปกรณ์
  เพื่อใช้ในการซ่อมเรือและต่อเรือสำหรับเรือเดินทะเลที่มี

  ขนาดเกิน 15 ตันกรอสขึ้นไป โดยในปี 2548 บริษัทได้ทำการต่ออายุสัญญาแบบตลอดถาวร

-   องค์การทางทะเลระหว่างประเทศ International Maritime Organization (IMO)

เป็นผู้กำหนดมาตรฐาน
และแนวปฏิบัติเพื่อความปลอดภัยในการเดินเรือและคุ้มครองสิ่งแวดล้อมทางทะเล

มีส่วนทำให้เจ้าของกองเรือต่าง ๆ ต้องปรับปรุง หรือดัดแปลงสภาพเรือให้ได้มาตรฐานที่กำหนด

-   ปริมาณการใช้เรือในธุรกิจ แท่นขุดเจาะน้ำมัน

มีการเติบโตของธุรกิจแท่นขุดเจาะน้ำมัน ทั้งในประเทศและภูมิภาคเอเชีย
ทำให้มีความต้องการเรือสนับสนุน

แท่นขุดเจาะมากขึ้น เป็นโอกาสทำให้ธุรกิจซ่อมและต่อเรือขยายงานได้มากขึ้น

-   การพัฒนากองเรือไทย

เนื่องจากกองเรือไทยส่วนใหญ่มีเรือเก่าที่มีอายุมาก ทำให้ต้องมีการซ่อมทำ หรือ ดัดแปลงเรือ
ให้ได้มาตรฐาน

ของ IMO รวมทั้ง ความต้องการในการต่อเรือใหม่ เพื่อมาทดแทนเรือเก่า

-   การขนส่งทางน้ำ

เรื่องการขนส่งทางน้ำเป็นข้อจำกัดของธุรกิจของบริษัท
เนื่องจากภาครัฐไม่ได้สนับสนุนกิจการขนส่งทางน้ำ

อย่างชัดเจน แต่สามารถเป็นโอกาสของธุรกิจบริษัทได้ถ้าระบบการขนส่งสินค้าต่าง ๆ
หันมาใช้การขนส่งทางน้ำ

ซี่งมีต้นทุนถูกเพิ่มมากขึ้น

-   สิ่งแวดล้อม

เรื่องสิ่งแวดล้อมเป็นเรื่องสำคัญ และต้องเฝ้าระวังอย่างมาก
ซึ่งมีกฎระเบียบและขั้นตอนการปฏิบัติอย่างเคร่งครัด

และต้องติดตามกฎระเบียบที่ออกใหม่ตลอดเวลา

-   นโยบายของภาครัฐ

ปัจจุบันภาครัฐมีนโยบายที่ชัดเจนในการสนับสนุน การลดต้นทุนโลจิสติกส์
ซึ่งการขนส่งทางน้ำเป็นต้นทุนที่

ประหยัดมากที่สุด แต่รัฐบาลไม่มีแผนงานผลักดันนโยบายดังกล่าว
ในการสนับสนุนธุรกิจพาณิชย์นาวีและ

อุตสาหกรรมอู่เรือ

4.2 การตลาดและภาวะการแข่งขัน

นโยบายและลักษณะการตลาดของผลิตภัณฑ์หรือบริการที่สำคัญ

1)  กลยุทธ์การแข่งขัน

บริษัทเน้นนโยบายคุณภาพและเวลา ในการให้บริการแก่ลูกค้า
ซึ่งบริษัทมีความสามารถในการซ่อมและสร้างเรือ

เฉพาะทาง ส่วนในเรื่องของการตั้งราคาที่สามารถแข่งขันได้ โดยการตั้งราคาจะมีราคามาตรฐาน
(TARIFF) เป็น

เกณฑ์ในการกำหนดราคา การส่งมอบตรงเวลา มีการรับประกันหลังส่งมอบ
นอกจากนี้ในด้านการบริหารที่มี

มาตรฐานทัดเทียมกับต่างประเทศโดยมีคู่มือปฏิบัติการ ISO 9001 (Version 2000)
และการนำระบบเทคโนโลยี

สารสนเทศมาช่วยในการบริหารให้มีประสิทธิภาพและรวดเร็ว
ทั้งยังได้เพิ่มศักยภาพและพัฒนาเทคโนโลยีในการ

ผลิต เพื่อการสร้างผลงานเป็นที่ยอมรับของสมาคมจัดชั้นเรือ และลูกค้าทั่วไป

ข้อได้เปรียบและข้อเสียเปรียบด้านการซ่อมและต่อเรือเทียบกับผู้ประกอบการรายอื่น

ข้อได้เปรียบ

1. ขนาดและทำเลที่ตั้งของบริษัท มีพื้นที่อู่เรือกว่า 20 ไร่ และมีท่าเทียบเรือ
ซึ่งเพียงพอกับงานซ่อมเรือขนาด ใหญ่พร้อมกันหลายลำ อีกทั้งอยู่ติดปากแม่น้ำเจ้าพระยา
ซึ่งระดับน้ำลึกหน้าท่าประมาณ 14 เมตร ทำให้ สะดวกในการนำเรือเข้าตรวจซ่อมและทดสอบเรือ

2. บริษัทมีการพัฒนาเพิ่มขีดความสามารถในการผลิด โดยมุ่งเน้นคุณภาพของงานให้มีมาตรฐานสูง
อย่างต่อ เนื่อง เช่น การพัฒนากระบวนการผลิตให้ได้มาตรฐานสากล
การจัดตั้งระบบควบคุมคุณภาพ, ใช้ระบบเครื่องตัด CNC เพื่อตัดแผ่นโลหะได้รวดเร็วและแม่นยำ
และการได้รับการรับรอง ISO 9001 (Version 2000) ครอบคลุมทั้ง
ด้านการต่อเรือและการซ่อมเรือ

3. บริษัทได้สร้างระบบเทคโนโลยีสารสนเทศ ในการเสนอราคาและควบคุมต้นทุน
ทำให้บริการลูกค้าได้อย่างมี ประสิทธิภาพมากขึ้น

4. บริษัทดำเนินธุรกิจทั้งต่อเรือและซ่อมเรือ
จึงสามารถให้บริการหลังการขายแบบครบวงจรแก่ลูกค้าต่อเรือใน
การซ่อมแซมบำรุงรักษาหรือดัดแปลงเรือหลังส่งมอบด้วย

5. บริษัทมีประสบการณ์ในการต่อเรือและการดัดแปลงเรือ (Conversion)
หลากหลายประเภทมายาวนาน
นอกจากนี้บริษัทยังมีพันธมิตรอู่เรือต่างประเทศในการพัฒนาเทคโนโลยีที่ทันสมัย

6.
บริษัทมีบุคลากรและวิศวกรเป็นจำนวนมากที่มีความเชี่ยวชาญและประสบการณ์สูงในการซ่อมและต่อเรือ
และเคยผ่านการฝึกอบรมจากหน่วยงานต่างๆ ทั้งในและนอกประเทศ

7. บริษัทมีความพร้อมในด้านอุปกรณ์ และเครื่องมือต่างๆ สำหรับการประกอบธุรกิจเป็นที่ยอมรับ

ข้อเสียเปรียบ

สามารถรองรับเรือซ่อมได้ไม่เกิน 20,000 เดทเวทตันและความยาวเรือไม่เกิน 160 เมตร
เนื่องจาก ข้อจำกัดด้วยขนาดของอู่ลอยและความลึกของแม่น้ำ

นโยบายราคา

การซ่อมเรือ

การกำหนดราคาสำหรับการรับงานซ่อมเรือนั้น บริษัท มีการกำหนดราคามาตรฐานของรายการซ่อม
แต่ละ รายการเป็นราคาเบื้องต้น หากราคาวัตถุดิบเปลี่ยนแปลงราคาขายก็จะเปลี่ยนแปลงตาม
ทั้งนี้บริษัทจะพิจารณา ภาวะการแข่งขันในตลาดขณะนั้นควบคู่ไปด้วย

การต่อเรือ

บริษัทกำหนดราคาให้มีความเหมาะสมกับท้องตลาด และตรงตามความต้องการของลูกค้า
โดยให้ลูกค้าเป็นผู้ กำหนดงบประมาณเบื้องต้น และวัตถุประสงค์ของการออกแบบ
ในกรณีที่ลูกค้าเป็นบริษัทเอกชนหรือทั่วไป ส่วนในกรณีของงานราชการนั้น
จะดำเนินการศึกษาข้อมูลด้านเทคนิคเพื่อกำหนดต้นทุนและราคาเพื่อให้สามารถ ประมูลงานได้

2)  ลูกค้า

ลักษณะลูกค้าและความสัมพันธ์

ลูกค้าซ่อมเรือของบริษัทส่วนใหญ่เป็นลูกค้าที่ทำสัญญาว่าจ้างให้ซ่อมเป็นประจำ หรือลูกค้าที่ได้รับการ
แนะนำจากลูกค้าในประเทศ และต่างประเทศของบริษัท ส่วนใหญ่ได้จากการประมูล
ซึ่งการพิจารณาเข้า ประมูลงานของบริษัทจะขึ้นอยู่กับข้อเสนอทางด้านราคา ณ
ระดับที่สามารถแข่งขันได้และสร้างกำไรให้ กับบริษัท
รวมทั้งความสามารถของอู่เรือในการเสนอเรือที่มีคุณลักษณะครบถ้วน เป็นที่พึงพอใจของลูกค้า
ในราคาที่เหมาะสมเป็นหลัก

กลุ่มลูกค้าเป้าหมาย แบ่งได้เป็น 3 กลุ่มดังนี้

1. กลุ่มลูกค้าในประเทศ

2. กลุ่มลูกค้าต่างประเทศ

3. กลุ่มหน่วยงานราชการ

ทั้งนี้ บริษัทไม่ได้กำหนดสัดส่วนการให้บริการ แก่กลุ่มเรือราชการ
และกลุ่มเรือเอกชนไว้อย่างชัดเจน เพราะ บริษัทพิจารณาถึงความสามารถในการสร้างผลกำไร
และความสามารถในการชำระเงินของลูกค้าในแต่ละงาน เป็นหลัก

3)  การจำหน่ายและช่องทางการจำหน่าย

-   การซ่อมเรือ

1. ติดต่อลูกค้าโดยตรง คิดเป็นสัดส่วนประมาณร้อยละ 80 ของลูกค้าซ่อมเรือทั้งหมด
โดยแบ่งเขตการตลาด (Market Territory) ไว้อย่างชัดเจน เช่น เขตลูกค้าเอกชน
เขตลูกค้าราชการ เป็นต้น เจ้าหน้าที่การตลาดจะออกไปพบเจ้าของเรือ
หรือเจ้าหน้าที่ที่เกี่ยวข้องโดยตรง ซึ่งจะเป็นลูกค้าในประเทศ
โดยทั่วไปบริษัทจะเน้นการติดต่อลูกค้าโดยตรงเป็นหลัก

2. ติดต่อลูกค้าโดยผ่านตัวแทน คิดเป็นสัดส่วนประมาณร้อยละ 20
โดยนายหน้าตัวแทนจะติดต่อกับบริษัทเพื่อขอรายละเอียดของอู่ ขีดความสามารถ ราคามาตรฐาน
และศึกษาคุณภาพการซ่อมและคุณภาพทีมงานของบริษัท
โดยเสนอเข้าเป็นตัวแทนในการหาลูกค้าให้กับบริษัท หลักเกณฑ์ในการแต่งตั้งตัวแทนมีดังนี้

- ความน่าเชื่อถือในธุรกิจตัวแทน

- ตลาดและฐานลูกค้าของตัวแทน

- ผลการดำเนินงานและประสิทธิภาพที่ผ่านมาของตัวแทน

-   การต่อเรือ

งานโครงการต่อเรือมักเป็นการเปิดประมูล ซึ่งพิจารณาทั้งข้อเสนอทางเทคนิค
(คุณสมบัติของลักษณะเรือ) และข้อเสนอทางด้านราคา ดังนั้น
บริษัทจึงต้องเสนอเรือที่มีคุณลักษณะครบถ้วน และเป็นที่พึงพอใจต่อลูกค้าในราคาที่เหมาะสม
ซึ่งต้องอาศัยความสามารถในการประเมินราคาและการออกแบบตัวเรือ
รวมถึงการเลือกใช้วัสดุอุปกรณ์ต่างๆ เครื่องจักร เครื่องยนต์ และส่วนประกอบต่างๆ
อย่างมีประสิทธิภาพ

ภาวะการแข่งขันและแนวโน้มอุตสาหกรรม

ทิศทางในอุตสาหกรรม

ธุรกิจอู่ต่อเรือและซ่อมเรือยังคงเจอสภาพการแข่งขันสูงทั้งในประเทศและต่างประเทศ
จากปัญหาเศรษฐกิจโลกที่ชะลอตัว ที่เป็นผลกระทบจากปัญหาวิกฤติหนี้ยุโรป ที่ยังคงลุกลามต่อเนื่อง
ปัญหาความไม่มั่นคงทางเศรษฐกิจ ของสหรัฐอเมริกา รวมทั้งปัญหาภัยพิบัติธรรมชาติในทวีปเอเชีย
ส่งผลให้ให้เศรษฐกิจโลกมีความเสี่ยง ตลาดการค้า และการลงทุนชะลอตัว

อุปสงค์ความต้องการใช้เรือขนส่งลดลงเป็นอุปสรรคสำคัญที่ทำให้อุตสาหกรรมอู่ต่อเรือต้องเผชิญและอาจทำให้เจ้าของเรือตัดสินใจยืดระยะเวลาการปลดระวางเรือเก่าออกไป
เป็นจำนวนมากในระยะ 2-3 ปีข้างหน้า ด้านสถานะทางการเงินของอู่เรือต่างๆ
โดยเฉพาะอย่างยิ่งอู่ต่อเรือที่เพิ่งก่อตั้งไม่นานได้กลายเป็นสิ่งที่ยากลำบากโดยอู่ใหม่ๆหลายแห่งต้องปิดตัวลง
ส่วนอู่อื่นๆที่ยังคงพอดำเนินกิจการอยู่ได้จำต้องลดจำนวนในการต่อเรือใหม่เนื่องจากต้นทุนที่สูงขึ้น
ทั้งจากค่าแรง วัสดุ และอุปกรณ์ต่างๆ รวมทั้งกระทบจากสถานะทางการเงินของเจ้าของเรือ
ที่ยืดระยะเวลาการจ่ายค่าซ่อมเรือ และค่าต่อเรือใหม่ ซึ่งจะมีผลกระทบต่อเนื่องในช่วง 3
ปีข้างหน้าไปจนถึงสิ้นปี 2558
และปัจจัยที่จะทำให้เกิดดุลยภาพได้คือการฟื้นตัวของระบบเศรษฐกิจโลก ซึ่งยังคงต้องใช้เวลานานถึง
2-3 ปี

ภาวะเศรษฐกิจที่มีผลต่ออุตสาหกรรม

ในกลุ่มลูกค้าหลักของบริษัท ที่เป็นกลุ่มเรือบรรทุกสินค้าเหลว ปัจจัยที่ยังคงมีผลกระทบมากที่สุดคือ
การขนส่งน้ำมันของประเทศ ซึ่งปัจจัยสำคัญที่มีผลกระทบต่อราคาน้ำมันในปี 2555 คือ

-   ปัญหาโครงการนิวเคลียร์ของอิหร่าน และความขัดแย้งระหว่างอิหร่านและอิสราเอล
    ที่สถานการณ์ความตึงเครียดมีความรุนแรงขึ้น
    หลังสหรัฐอเมริกาและชาติตะวันตกออกมาตรการคว่ำบาตรห้ามนำเข้าน้ำมันดิบจากอิหร่าน
    ที่อาจจะกดดันให้อิหร่านออกมาตอบโต้ด้วยวิธีที่รุนแรงขึ้น

-   เหตุการณ์ความไม่สงบในภูมิภาคตะวันออกกลาง ทั้งจากอียิปต์ การประท้วงในบาห์เรน
    การหยุดงานประท้วงในไนจีเรีย หลังรัฐบาลยกเลิกมาตรการอุดหนุนราคาน้ำมันในประเทศ
    วิกฤตการณ์การเมืองในอิรักที่อาจจะรุนแรงขึ้น
    หลังสหรัฐอเมริกาได้ถอนกำลังทหารทั้งหมดออกจากอิรักไปแล้ว
    รวมทั้งความขัดแย้งระหว่างซูดานและซูดานใต้ในเรื่องท่อส่งน้ำมัน
    โดยซูดานใต้ได้ทยอยหยุดผลิตน้ำมันดิบแล้ว
    ซึ่งทั้งหมดจะสนับสนุนให้ราคมน้ำมันดิบในตลาดโลกสูงขึ้น

-   ความต้องการใช้น้ำมันทั่วโลกที่ยังปรับตัวเพิ่มขึ้นอย่างต่อเนื่อง
    ทั้งจากภาวะอากาศหนาวจัดในยุโรปตะวันออก
    และจากการขยายตัวจากกลุ่มประเทศกำลังพัฒนา โดยเฉพาะจีนและอินเดีย
    ตามการเติบโตของเศรษฐกิจซึ่งจะช่วยชดเชยการใช้น้ำมันในกลุ่มประเทศพัฒนาแล้ว ได้แก่
    สหรัฐฯ และยุโรปที่มีแนวโน้มหดตัวลง จากภาวะเศรษฐกิจชะลอตัว
    ปัญหาหนี้และประสิทธิภาพในการใช้น้ำมันที่สูงขึ้น
    ในขณะที่ปริมาณการผลิตน้ำมันดิบของโลกจะปรับเพิ่มขึ้น
    จากการฟื้นฟูกำลังการผลิตของลิเบียและการผลิตน้ำมันดิบจากกลุ่มนอกโอเปกที่จะกลับมาขยายตัวอีกครั้ง
    ดังนั้นอุปทานน้ำมันดิบในปี 2555
    จะสามารถรองรับความต้องการใช้ที่จะปรับเพิ่มขึ้นได้อย่างเพียงพอ
    โดยโอเปกยังคงมีบทบาทสำคัญในการสร้างสมดุลของอุปสงค์และอุปทานในตลาด

จากปัจจัยดังกล่าวที่มีผลกระทบต่อราคาน้ำมันที่ทำให้ราคาปรับตัวสูงขึ้นอย่างต่อเนื่อง
ยังส่งผลให้ต้นทุนของธุรกิจขนส่งสินค้าทางทะเลปรับตัวสูงขึ้นตามราคาน้ำมัน
ทำให้เจ้าของเรือยืดระยะเวลาการเข้าซ่อมบำรุงเรือเพื่อลดต้นทุน
และพิจารณาจากอายุเรือตามตามตาราง จำแนกประเภทเรือและช่วงอายุเรือปี 2554

(ลำ)

  --------- ----------------- ------------- --------------- --------------
  อายุเรือ    เรือบรรทุกสารเคมี    เรือน้ำมัน       เรือบรรทุกก๊าซ     รวม

  < 5 ปี     3                 3             -               6

  5-9 ปี     1                 4             -               5

  10-19 ปี   3                 36            8               47

  20-24 ปี   4                 47            9               60

  25-29 ปี   2                 32            18              52

  >= 30 ปี   1                 84            32              117

  รวม       14                206           67              287
  --------- ----------------- ------------- --------------- --------------

(ที่มา : สำนักส่งเสริมการขนส่งทางน้ำและการพาณิชยนาวี กรมเจ้าท่า)

มีเรือบรรทุน้ำมัน ที่มีอายุน้อยกว่า 25 ปี จำนวนสูงถึง 116 ลำ ที่ยังคงสภาพและวิ่งเดินเรือ
โดยในปี 2554 ผู้ประกอบการเรือบรรทุกน้ำมันชะลอระยะเวลา ปรับปรุงดัดแปลงเปลือกเรือสองชั้น
(Double Hull) ตามระเบียบของกรมเจ้าท่า ที่จะบังคับให้ภายในปี 2558
และยังไม่ปลดระวางเรือเก่าเพื่อสั่งต่อเรือใหม่ โดยในปี 2554 มีเรือน้ำมันที่จดทะเบียนใหม่ 8 ลำ
และถอนทะเบียนออกเพียง 9 ลำ ทำให้เกิดภาวะการแข่งขันในกลุ่มธุรกิจอู่ต่อเรือ ซ่อมเรือ
บริษัทต้องเพิ่มโอกาสการแข่งขันด้วยการเข้าตลาดใหม่ๆ โดยสำหรับเรือต่อใหม่
บริษัทแน้นงานเรือราชการ
ที่ได้ปรับเปลี่ยนนโยบายและส่งเสริมให้การต่อเรือของราชการต้องทำโดยอู่เรือไทยมากขึ้น
และเพิ่มส่วนแบ่งตลาดจากงานเรือ Offshore ซึ่งในปีที่ผ่านมาบริษัทได้เริ่มรับงานกับกลุ่มเชฟรอน
และมีแผนธุรกิจที่จะพัฒนาคุณภาพ ยกระดับมาตรฐานการซ่อมทำ ให้สู่ระดับสากล
เพื่อรองรับกับงานในอนาคต

1. การส่งเสริมและสนับสนุนจากภาครัฐ มีนโยบายในการพัฒนาโครงข่ายอุตสาหกรรมคมนาคม
การขนส่งทางน้ำของประเทศไทยเพื่อลดต้นทุนการขนส่ง และประหยัดพลังงานอย่างไรก็ตาม
แผนดำเนินการภาคปฏิบัติที่ต่อเนื่องจากแผนยุทธศาสตร์ที่กระทรวงอุตสาหกรรมกำหนดยังไม่เริ่มใช้ในทางปฏิบัติ

2. การเงิน กิจการอู่เรือ จำเป็นต้องใช้เงินลงทุนสูง อีกทั้งในการต่อเรือแต่ละลำ
ต้องใช้เวลานาน และใช้เงินหมุนเวียนจำนวนมาก
ต้องอาศัยเงินกู้จากธนาคารพาณิชย์ซึ่งมีอัตราดอกเบี้ยค่อนข้างสูงเมื่อเทียบกับผู้ประกอบการต่างประเทศ
ทำให้ต้นทุนในการดำเนินการสูง ไม่สามารถแข่งขันกับต่างประเทศได้

3. บุคลากร สถาบันวิชาชีพที่สร้างบุคลากรให้อุตสาหกรรมนี้มีน้อยไม่เพียงพอต่อความต้องการ
ทำให้ขาดแคลนแรงงานทั้งระดับช่างฝีมือ หัวหน้าช่าง วิศวกร และผู้ควบคุมคุณภาพ

4. การตลาด

4.1 ตลาดในประเทศ:

ตลาดภาคเอกชน ภาคเอกชนนิยมซื้อเรือเก่าจากต่างประเทศ โดยเฉพาะเรือ Tanker
ด้วยภาครัฐสนับสนุน โดยการยกเว้นอากรนำเข้าเรือ ขนาดเกิน 1,000 ตันกรอสขึ้นไป
แต่ทั้งนี้จะต้องมีการซ่อมทำ ปรับปรุงเรือให้ได้ตามข้อกำหนดของภาครัฐก่อนนำไปใช้งาน

ตลาดภาคราชการ แม้ว่าจะยังมีความต้องการใช้เรือด้านต่างๆ เป็นจำนวนมาก
แต่รัฐบาลจัดสรรงบประมาณให้น้อยและไม่สม่ำเสมอ
อย่างไรก็ดีหน่วยงานราชการได้ปรับเปลี่ยนนโยบายและส่งเสริมให้การต่อเรือของราชการต้องทำโดยอู่เรือไทยมากขึ้น

4.2 ตลาดต่างประเทศ: ได้รับการตอบสนองจากลูกค้าต่างประเทศสูงโดยเฉพาะตลาดเรือซ่อม
เนื่องจาก อู่เรือที่จีนและเวียดนามเน้นการต่อเรือ
ซึ่งเป็นผลให้การจองอู่เพื่อซ่อมเรือล่วงหน้าจำนวนมาก
โดยลูกค้าจะสนใจเรื่องระยะเวลาและการส่งมอบเป็นหลัก

5. อุตสาหกรรมที่เกี่ยวเนื่อง รัฐบาลโดยกระทรวงอุตสาหกรรม
มีโครงการพัฒนาอุตสาหกรรมการผลิตซึ่งเป็นอุตสาหกรรมเกี่ยวเนื่องกับอุตสาหกรรมต่อและซ่อมเรือ
เพื่อลดการนำเข้าวัสดุจากต่างประเทศ

4.3 การจัดหาผลิตภัณฑ์หรือบริการ

ลักษณะการจัดให้ได้มาซึ่งผลิตภัณฑ์เพื่อจำหน่าย

1)  การผลิต

ปัจจุบันบริษัทมีอู่ลอย2ขนาด 20,000 เดทเวทตัน และอู่ลอย1ขนาด 5,000 เดทเวทตัน

ขั้นตอนการซ่อมเรือ ต่อเรือ และกำลังการผลิตรวมของบริษัทสรุปได้ดังนี้

  งานซ่อมเรือ

-   ขั้นตอนการผลิต

1. การนำเรือขึ้นซ่อมบนอู่ลอย

2. การซ่อมทำตามวัตถุประสงค์ลูกค้า

- งานเหล็กและงานเชื่อม

- งานเตรียมพื้นผิวและพ่นสี

- งานโซ่สมอและตัวสมอ

- งานท่อ

- งานไม้และงานปูน

3. งานเครื่องกล

- งานเครื่องจักร

- งานเพลาใบจักรและหางเสือ

- งานระบบไฟฟ้า

- งานวาล์วต่างๆ

-    กำลังการผลิต

- มีกำลังการผลิตรวม 75 ลำ/ปี (อู่ลอย 2 ขนาด 20,000 เดทเวทตันและ5,000 เดทเวทตัน )
Capacity 100%

สมมติฐาน เรือขนาดใหญ่ 4,000 – 20,000 เดทเวทตัน

ทั้งนี้ บริษัทสามารถซ่อมเรือได้หลายขนาด และสามารถซ่อมได้หลายลำพร้อมกัน

งานต่อเรือ

-   ขั้นตอนการผลิต

1.  การออกแบบเรือ

2.  การขยายแบบลายเส้นเรือ

3.  การประกอบตัวเรือและส่วนประกอบต่างๆ ของตัวเรือ

4.  การติดตั้งเครื่องจักรและงานระบบต่างๆ ไฟฟ้า และท่อทาง เป็นต้น

5.  การปล่อยเรือลงน้ำ

6.  การติดตั้งและเก็บงานในส่วนที่เหลือในน้ำ

7.  การตรวจสอบงานระบบต่างๆ และทดลองเรือ

-   กำลังการผลิต

- มีกำลังการผลิตรวม 3 ลำ/ปี

สมมติฐาน เรือขนาด 7,000-10,000 เดทเวทตัน หรือขนาดความยาวสูงสุด 100 เมตร

2)  วัตถุดิบ และผู้จำหน่ายวัตถุดิบ (Supplier)

ประเภทของวัตถุดิบที่ใช้ในการซ่อมและต่อเรือมีความแตกต่างกัน
แหล่งวัสดุที่ใช้ในการต่อเรือส่วนใหญ่สั่งซื้อจากต่างประเทศ เช่น เยอรมัน ฟินด์แลนด์ ญี่ปุ่น จีน
เกาหลี เป็นต้น ส่วนวัตถุดิบสำหรับการซ่อมเรือส่วนใหญ่สั่งซื้อจากในประเทศ
โดยมีสัดส่วนการซื้อวัตถุดิบในประเทศและต่างประเทศในปี 2554 ประมาณ 89% และ 11%
ตามลำดับ ในปี 2553คือประมาณ 51% และ 49% ตามลำดับ และมีจำนวนผู้จำหน่ายวัตถุดิบประมาณ
329 ราย ซึ่งมีรายละเอียดประเภทและแหล่งที่มาของวัตถุดิบที่สำคัญ ดังนี้

+---------+------------------------------------------------------------+
| วัตถุดิบ   | วัตถุดิบส่วนใหญ่สามารถสั่งซื้อจากในประเทศ เช่น เหล็ก ท่อประเภท         |
| สำหรับกา |                                                            |
| รซ่อมเรือ | ต่างๆ ลม แก๊ส ลวดเชื่อม ฯลฯ                                    |
+---------+------------------------------------------------------------+
| วัตถุด    | ประเภทของวัตถุดิบที่ซื้อจากต่างประเทศ เช่น เหล็กคุณภาพต่อเรือ           |
| ิบสำหรับก |                                                            |
| ารต่อเรือ | (Ship Plate)                                               |
+---------+------------------------------------------------------------+
| ซ่อ      | เครื่องจักร และอุปกรณ์ที่ติดตั้งในเรือเช่น เครื่องกำเนิดไฟฟ้า เครื่องยนต์     |
| มเรือโคร |                                                            |
| งการใหญ่ | เดินเรือ และมีการสั่งซื้อจาก Supplier หลายรายขึ้นอยู่กับ Specification |
|         |                                                            |
|         | ที่ต้องการ ส่วนอุปกรณ์ที่ซื้อในประเทศ ได้แก่ อุปกรณ์สื่อสาร อุปกรณ์เดินเรือ    |
|         | เครื่องใช้ไฟฟ้า เครื่องปรับอากาศและอุปกรณ์อะไหล่เชื่อมติด               |
+---------+------------------------------------------------------------+
|         |                                                            |
+---------+------------------------------------------------------------+

ทั้งนี้ ในช่วง 3 ปีที่ผ่านมาบริษัทไม่มีการพึ่งพิงผู้จัดจำหน่ายวัตถุดิบรายใดรายหนึ่งเกินกว่าร้อยละ 30
ของรายได้รวม

วัตถุดิบสำหรับการต่อเรือส่วนใหญ่ ถ้าเป็นวัสดุที่ไม่จำเป็นต้องมี Class Certificate บริษัทฯ
สามารถซื้อได้ในประเทศ ยกเว้นในส่วนที่ต้องการ Class Certificate
จำเป็นต้องนำเข้าจากต่างประเทศ ซึ่งได้แก่ เครื่องจักรใหญ่เครื่องไฟฟ้า เป็นต้น

3) ผลของฤดูกาลที่กระทบต่อการดำเนินธุรกิจ

ลักษณะการดำเนินงานของบริษัทในฤดูฝน อาจทำให้การซ่อมเรือและต่อเรือมีอุปสรรคบ้าง
ซึ่งอาจมีผล ทำให้โครงการล่าช้า อย่างไรก็ตาม
บริษัทได้วางแผนและกำหนดตารางเวลาการดำเนินงานในช่วงเวลาดังกล่าวแล้ว ดังนั้น
ฤดูฝนจึงไม่มีผลกระทบอย่างมีนัยสำคัญต่อการดำเนินงาน

4) ผลกระทบต่อสิ่งแวดล้อม

การดำเนินธุรกิจของบริษัทให้ความสำคัญ และเฝ้าระวังผลกระทบต่อสิ่งแวดล้อม
โดยปฏิบัติตามกฎระเบียบ และขั้นตอนการปฏิบัติงานอย่างเคร่งครัด
อย่างไรก็ตามบริษัทมีการดำเนินการเพื่อลดผลกระทบต่อสิ่งแวดล้อม ดังนี้

1. บริษัทได้จัดให้มีภาชนะรองรับขยะอย่างเพียงพอในบริเวณอู่ และเรือที่ทำการซ่อม
และกำจัดขยะโดยการฝังกลบและเผาทำลาย ซึ่งขึ้นอยู่กับประเภทของขยะ

2. ใช้น้ำยาขจัดคราบน้ำมัน ในกรณีที่มีน้ำมันจากที่อื่นรั่วไหลเข้ามาในบริเวณอู่

3. การเตรียมผิวงานของแผ่นเหล็กต่างๆ เช่น ตัวเรือ หรือแผ่นเหล็กอื่นๆ
ยังต้องอาศัยการพ่นทรายเป็นหลัก ซึ่งอาจก่อให้เกิดฝุ่นละอองรบกวนผู้ที่อยู่อาศัยใกล้เคียงบริเวณอู่ได้
ปัจจุบันบริษัทมีวิธีป้องกันดังนี้

-   การพ่นกรวดสำหรับแผ่นเหล็กใหม่เพื่อช่วยลดปริมาณฝุ่นละออง

-   การทำม่านน้ำสเปรย์และขึงตาข่ายกันทราย เพื่อป้องกันฝุ่นทรายออกสู่ภายนอก

4. บริษัทได้ว่าจ้างบริษัทภายนอกเป็นผู้ตรวจสอบและศึกษาคุณภาพน้ำทิ้งเป็นประจำทุก 3
เดือนพร้อมทั้งจัดทำรายงานผลการศึกษาเสนอกรมขนส่งทางน้ำและพาณิชยนาวีและสำนักงานนโยบายและแผนสิ่งแวดล้อม
จากการตรวจสอบคุณภาพน้ำทิ้งที่ผ่านมาพบว่าดัชนีคุณภาพน้ำทิ้งที่ตรวจวิเคราะห์อยู่ในเกณฑ์มาตรฐาน
(ดังตาราง) ทั้งนี้ บริษัทไม่มีประวัติการกระทำผิดเกี่ยวกับสิ่งแวดล้อม

  ------------------- --------------------- ------------------------------
  ดัชนีคุณภาพน้ำ          มาตรฐาน *             คุณภาพน้ำทิ้งของบริษัท

  ค่าความเป็นกรดด่าง     5.5-5.9               7.74
  (pH)                                      

  ปริมาณตะกอนแขวนลอย   50                    < 10
  (Mg/1)                                    

  BOD₅ (Mg/l)         20                    7

  Grease & Oil (      5.0                   2.0
  Mg/l)                                     
  ------------------- --------------------- ------------------------------

หมายเหตุ :อ้างอิง ประกาศกระทรวงวิทยาศาสตร์ เทคโนโลยีและสิ่งแวดล้อม ฉบับที่ 3
(พ.ศ.2539) เรื่อง กำหนดมาตราฐานควบคุมการระบายน้ำทิ้ง จากแหล่งกำเนิดประเภทโรงงาน
และนิคมอุตสาหกรรม

ประกาศกรมเจ้าท่า มาตรา 119 เรื่องห้ามระบายน้ำเสีย ขยะมูลฝอย
ลงแหล่งน้ำที่กีดขวางทางเรือ และทำลายสิ่งแวดล้อม

ประกาศมาตราการป้องกันและแก้ไขการระบายน้ำที่มีคุณภาพต่ำลงทางน้ำชลประทาน
และทางน้ำที่ต่อเชื่อมกับทางน้ำชลประทานในเขตพื้นที่โครงการชลประทาน

ที่มา : รายงานการติดตามตรวจสอบคุณภาพสิ่งแวดล้อมเดือนพฤศจิกายน 2554 โดย Analytical
Laboratory Service Co.,Ltd.

4.4 งานที่ยังไม่ได้ส่งมอบ (ณ วันที่ 31 ธันวาคม 2554)

งานซ่อมเรือ มูลค่ารวม - ล้านบาท

งานต่อเรือ มูลค่ารวม 751.87 ล้านบาท

งานวิศวกรรมอื่นๆ มูลค่ารวม 8.54 ล้านบาท